Temeljem članka 95. Zakona o komunalnom gospodarstvu (NN RH 68/18., 110/18. i 32/20.) i članka 30. Statuta Općine Štrigova („Službeni glasnik Međimurske županije“ broj 5/21.), Općinsko vijeće Općine Štrigova na 6. sjednici održanoj 31. svibnja 2022. godine, donosi

**ODLUKU O IZMJENAMA I DOPUNAMA**

**O D L U K E**

**O KOMUNALNOJ NAKNADI**

Članak 1.

U Odluci o komunalnoj naknadi (“Službeni glasnik Međimurske županije” broj 2/19.) mijenja se članak 13. i glasi:

Slučajevi potpunog ili djelomičnog oslobođenja od obveze plaćanja komunalne naknade su:

- civilnim i vojnim invalidima sa invalidnošću većom od 70% ukoliko u kućanstvu žive sami ili s osobama koje ne ostvaruju prihode

-osobe sa invalidnošću od 100% bez obzira na prihode kućanstva

 -osobama koje žive u kućanstvu koje ostvaruje prihod manji od 1000,00 kn po članu

 kućanstva

 -osobama koji su korisnici nekog oblika socijalne pomoći.

Radi poticanja poduzetničke aktivnosti na području Općine Štrigova, plaćanja komunalne naknade u potpunosti se oslobađaju vlasnici, odnosno korisnici novootvorenog poslovnog prostora tijekom kalendarske godine u kojoj je otvoren poslovni prostor.

Rješenje o oslobađanju od plaćanja komunalne naknade donosi Jedinstveni upravni odjel Općine Štrigova na temelju zahtjeva obveznika komunalne naknade, a koji je dužan zahtjevu priložiti dokaze o činjenicama iz ovog stavka.

Rješenje o oslobađanju plaćanja komunalne naknade vrijedi samo za tekuću kalendarsku godinu.

Plaćanja komunalne naknade u potpunosti se oslobađaju vlasnici odnosno korisnici građevinskog zemljišta koje služi obavljanju poslovne djelatnosti zbog poticanja poduzetništva u Općini Štrigova.

Plaćanja komunalne naknade u potpunosti se oslobađaju vlasnici odnosno korisnici neizgrađenog građevinskog zemljišta koje je u vlasništvu fizičkih osoba i vlasnici odnosno korisnici garažnih prostora, radi poticajnih mjera zadržavanja stanovništva u Općini Štrigova.

Rješenje o oslobađanju plaćanja komunalne naknade donosi Jedinstveni upravni odjel Općine Štrigova.

**Članak 2.**

Ova Odluka objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA:363-03/19-01/1 ZAMJENIK PREDSJEDNICE

URBROJ:2109-18-03-22-1 Općinskog vijeća

Štrigova, 31. svibnja 2022. Antun Zadravec, v.r.